***REC*** (skrevet som ***[REC]***) er en spansk eksperimentell skrekkfilm fra 2007, skrevet og regissert av Jaume Balagueró og Paco Plaza. Filmen handler om et TV-team som skal dokumentere en vanlig natt hos brannvesenet i Barcelona, men isteden ender de opp med en kamp på liv og død, mot noe ukjent og skremmende.

Filmen ble spilt inn i Barcelona, Spania og tittelen er en forkortelse av ordet «record», som på et videokamera eller videospiller. Den har fått tre oppfølgere (den siste i 2014) og i 2008 kom en amerikansk nyinnspilling kalt *Quarantine*.

Den ble godt mottatt av kritikerne og har fått 90 % på Rotten Tomatoes.

Handlingsreferat
----------------

En reporter Ángela Vidal og hennes kamera-mann Pablo har nattevakt ved en brannstasjon i Barcelona, og planlegger å en dokumentar-serie om brannstasjonen. I løpet av filmingen mottar stasjonen en telefon angående en gammel kvinne, fru Izquierdo, som er viss nok er fanget i hennes egen leilighet og skriker etter hjelp. Ángela og Pablo følger med to av brannmennene, Álex og Manu, til bygården, hvor to politibetjenter venter på dem. Men når de nærmer seg området, blir den eldre kvinnen aggressiv og angriper en av betjentene og biter ham i nakken. De bærer den skadde politibetjenten vekk, og oppdager at de andre beboerne fra bygningen er samlet der. Politiet og militæret forsegler hele bygningen, og fanger alle beboerne der inne.

Folk begynner å få panikk, og flere av dem blir kritisk skadet. Fru Izquierdo dreper deretter en jente, og den gjenværende politimannen, Sergio, blir tvunget til å skyte henne. Ángela og Pablo begynner å intervjue beboerne. En av dem er en syk liten jente som heter Jennifer. Moren hennes, Mari Carmen, påstår at hun har betennelse i mandlene, og sier at hunden hennes, Max, er hos en veterinær fordi hunden også har blitt syk. En helse-inspektør ankommer, og forsøker å behandle de skadde. Men de blir plutselig aggressive. 

Helse-inspektøren forteller at de er smittet med et virus som ligner på rabies, og at sykdommen ble sporet tilbake til en hund i deres bygård. Ángela innser at dette må være Max. Jennifer biter moren sin i ansiktet, og flykter ovenpå. De finner Jennifer, men hun biter Sergio, som ber de andre om å forlate ham. Gradvis blir resten av beboerne i bygården bitt og de blir smittet. Ángela, Pablo og Manu, tre av de overlevende, finner en nøkkel som gjør at de kan stikke av fra bygningen via et stort avløp i kjelleren som er koblet til en kloakk. Manu blir også bitt, og viser snart symptomer på virus. 

De andre oppdager snart en båndopptaker som forklarer at en penthouse-eier, en agent for Vatikanet, fikk i oppgave å isolere et enzym som ble båret av en ung portugisisk jente ved navn Tristana Medeiros, hvis symptomer antyder en demonisk besittelse. Når agenten forsøkte å behandle Medeiros, går enzymet gjennom en mutasjon, og virus blir mer smittsomt. Agenten forseglet deretter Tristana i leiligheten for å dø av sult. Men Tristana er nå en ghoul som dukker opp for å lete etter mat. Ángela og Pablo forsøker deretter å flykte.

Rolleliste
----------

|  |  |
| --- | --- |
| * Manuela Velasco - Ángela Vidal
* Ferrán Terraza - Manu
* Jorge-Yaman Serrano - Ung politimann
* Pablo Rosso - Pablo
* David Vert - Álex
* Vicente Gil - Eldre politimann
* Martha Carbonell - Mrs. Izquierdo
* Carlos Vicente - Guillem Marimón
* María Teresa Ortega - Bestemor
* Manuel Bronchud - Bestefar
* Akemi Goto - Japansk dame
* Chen Min Kao - Kinesisk mann
 | * María Lanau - Mari Carmen, Jennifers mor
* Claudia Silva - Jennifer
* Carlos Lasarte - César
* Javier Botet - Tristana Medeiros
* Ben Temple - Lege
* Ana Velasquez - Colombisk jente
* Daniel Trinh - Kinesisk barn
* Marita Borrego - Operadoras Cuartel Bomberos
* Jana Prats - Operadoras Cuartel Bomberos (som Ana Prats)
* Víctor Massagué - Barn på loftet
* Javier Coromina - Pablos stemme
 |

Referanser
----------

1. ↑  «[REC]». Besøkt 3. oktober 2013.
2. ↑  «Rec (2007)». Boxofficemojo.com. Besøkt 5. mai 2010.
3. ↑  Dagbladet Film[*død lenke*]
4. ↑  The New York Times (2012). «REC (2007)». *The New York Times*. The New York Times Company. Besøkt 14. august 2012.
5. ↑  «[Rec]». *www.rottentomatoes.com*. Besøkt 18. juni 2016.

Eksterne lenker
---------------

* (en) *REC* på Internet Movie Database Rediger på Wikidata

* (en) *REC* på AllMovie Rediger på Wikidata

* (fr) *REC* på Allociné Rediger på Wikidata

* (nl) *REC* på MovieMeter Rediger på Wikidata

* (en) *REC* på Turner Classic Movies Rediger på Wikidata

* (en) *REC* på Rotten Tomatoes Rediger på Wikidata